Kampe i NHL På sit CV har Burke Henry ligeledes 39 kampe i NHL, hvor canadieren i sæsonerne 2002/2003 og 2003/2004 optrådte for Chicago Blackhawks. Draftet Som 18-årig blev Burke Henry draftet i tredje runde til NHL af New York Rangers. Berejst herre Inden denne sæsons ni kampe for Linköping har Burke Henry haft ophold i både finske Tappara Tampere og østrigske Salzburg EC, og AaB Ishockeys sportsdirektør Ole Nielsen glæder sig over, at det er lykkedes at finde en kapacitet, der øjeblikkeligt kan forstærke AaB's andenplacerede mandskab i AL-Bank Ligaen. Rutine - Burke Henry kommer til AaB med en enorm rutine efter flere sæsoner i den amerikanske AHL og altså også opholdet hos Chicago Blackhawks. Hård - Burke Henry er en spiller, der arbejder hårdt begge veje, og han besidder til fulde den nødvendige kvalitet for at styrke os, siger Ole Nielsen, der ikke har ladet sig presse rent tidsmæssigt. Resten af sæsonen Burke Henry, der foreløbig har kontrakt for denne sæson, forventes at debutere for AaB allerede fredag aften, hvor Totempo Hvidovre gæster Gigantium Isarena.

Opsummering:
AaB Ishockey har skrevet kontrakt med den 28-årige canadiske back Burke Henry, der senest har været i aktion for Linköping HC i den svenske Eliteserie.